b'\n_START_ARTICLE_\n100 proof\n_START_PARAGRAPH_\n100 proof var et gammelt m\xc3\xa5l p\xc3\xa5 alkoholinnhold i destillert alkohol (brennevin). _NEWLINE_Metoden for \xc3\xa5 m\xc3\xa5le var at en laget en liten haug med svartkrutt. Denne ble dynket med sprit til den ikke kunne holde mer uten at det rant utover. N\xc3\xa5r en satte fyr p\xc3\xa5 blandingen og den brant med klar bl\xc3\xa5 flamme, var spriten \xc2\xab100 proof\xc2\xbb. Var den sterkere eller svakere enn 57,15 volumprosent, ble forbrenningen merkbart forskjellig. M\xc3\xa5lem\xc3\xa5ten er kanskje mest kjent fra \xc2\xabdet ville vesten\xc2\xbb, hvor den fungerte fordi den var ukomplisert og bare beh\xc3\xb8vde ingredienser en hadde adgang til._NEWLINE_I USA brukes enheten i dag slik at 1 proof er 1/2 vol.%, mens \xc2\xab100 Brit.Proof\xc2\xbb fortsatt er 57\xc2\xa0%._NEWLINE_En del brennevinsprodusenter setter fortsatt p\xc3\xa5 etiketter der alkoholstyrken oppgis til eksempelvis \xc2\xab80 proof\xc2\xbb, for \xc3\xa5 antyde at produktet holder p\xc3\xa5 tradisjonene.'